recursal/SuperWikiNEXT-32B huggingface dataset:
**เหรียญเกียรติยศ** (ญี่ปุ่น: 褒章, อักษรโรมัน: *hōshō*; อังกฤษ: Medals of Honour) เป็นอิสริยาภรณ์ที่มอบโดยรัฐบาลญี่ปุ่น เพื่อมอบแก่บุคคลผู้ประสบความสำเร็จในด้านต่าง ๆ สถาปนาขึ้นเมื่อวันที่ 7 ธันวาคม พ.ศ. 2424 ในรัชสมัย สมเด็จพระจักรพรรดิเมจิแห่งจักรวรรดิญี่ปุ่น

ทั้งนี้จะมีการมอบเหรียญเกียรติยศสองครั้งต่อปี คือทุก ๆ วันที่ 29 กุมภาพันธ์ (วันพระราชสมภพของสมเด็จพระจักรพรรดิโชวะ) และ 3 พฤศจิกายน (วันพระราชสมภพของสมเด็จพระจักรพรรดิเมจิ)

ประเภท
------

### แถบสีแดง

มอบครั้งแรกในปี พ.ศ. 2425 มอบแก่บุคคลผู้เสี่ยงตนในการช่วยชีวิตผู้อื่น

### แถบสีเขียว

มอบครั้งแรกในปี พ.ศ. 2425 เดิมมอบให้แก่ *"เด็ก, ลูกหลาน, ภรรยา และคนรับใช้ สำหรับความกตัญญูและความขยันหมั่นเพียรอันน่ายกย่อง ในขณะที่ตัวของพวกเขาก็เป็นแบบอย่างของประชาชน"*

ภายหลังสงครามโลกครั้งที่สอง ในปี พ.ศ. 2493 เหรียญนี้ก็ถูกระงับการมอบ ต่อมาในปี พ.ศ. 2498 เหรียญนี้ก็ถูกแทนที่ด้วยเหรียญเกียรติยศแถบสีเหลือง จนกระทั่งในปี พ.ศ. 2546 เหรียญเกียรติยศแถบสีเขียวก็ถูกฟื้นฟูขึ้นมาเพื่อมอบแก่บุคคลที่มีความกระตือรือร้นในการให้บริการสังคม

### แถบสีเหลือง

มอบครั้งแรกในปี พ.ศ. 2430 (ยกเลิกในภายหลัง); มอบแก่บุคคลที่มีความขยันหมั่นเพียร ในขณะที่การมีส่วนร่วมในกิจกรรมระดับมืออาชีพของพวกเขากลายเป็นแบบอย่างของประชาชน

### แถบสีม่วง

มอบครั้งแรกในปี พ.ศ. 2498 มอบแก่บุคคลที่ได้สนับสนุนต่อการพัฒนาและการปรับปรุงทางวิชาการและศิลปะจนประสบความสำเร็จ

### แถบสีน้ำเงิน

มอบครั้งแรกในปี พ.ศ. 2425 มอบแก่บุคคลที่ได้ทำผลงานสำคัญในพื้นที่พัฒนาสังคมและสวัสดิการหรือการบริการสาธารณะ

### แถบสีน้ำเงินเข้ม

มอบครั้งแรกในปี พ.ศ. 2462 มอบแก่บุคคลที่ใจกว้างต่อการช่วยเหลือทางด้านการเงินสำหรับความเป็นอยู่ที่ดีของประชาชน

ข้อมูลเพิ่มเติม
---------------

* ญี่ปุ่น, สำนักงานคณะรัฐมนตรี: Decorations and Medals เก็บถาวร 2012-02-04 ที่ เวย์แบ็กแมชชีน
	+ สำนักเครื่องราชอิสริยาภรณ์: เหรียญเกียรติยศ เก็บถาวร 2012-01-07 ที่ เวย์แบ็กแมชชีน
* Japan Mint: Production Process เก็บถาวร 2013-01-05 ที่ เวย์แบ็กแมชชีน

| * ด
* ค
* ก
เครื่องราชอิสริยาภรณ์ญี่ปุ่น |
| --- |
| ปัจจุบัน | เครื่องราชอิสริยาภรณ์อันสูงส่งยิ่งดอกเบญจมาศ · เครื่องราชอิสริยาภรณ์ดอกคิริ · เครื่องราชอิสริยาภรณ์อาทิตย์อุทัย · เครื่องราชอิสริยาภรณ์มงคลรัตน์ · เครื่องราชอิสริยาภรณ์วัฒนธรรม · เครื่องราชอิสริยาภรณ์รัตนมงกุฎ · เหรียญสรรเสริญวัฒนธรรม · เหรียญเกียรติยศ |
| อดีต | เครื่องราชอิสริยาภรณ์เหยี่ยวทองคำ · บุโกโชโช · เหรียญเกียรติยศทหาร |
**บึงบ้านหาญ** เป็นบึงน้ำเก่าแก่ที่ขุดขึ้นเพื่อการอุปโภคและบริโภคของตัวเมืองด่านขุนทด ต่อมา เทศบาลตำบลด่านขุนทด ได้พัฒนาเป็นสวนสาธารณะ ชื่อว่า **สวนเฉลิมพระเกียรติ 72 พรรษา**

การพัฒนาบึงบ้านหาญ (อันเนื่องมาจากพระราชดำริ)
---------------------------------------------

**ปี พ.ศ. 2543**
พระบาทสมเด็จพระเจ้าอยู่หัว รัชการลที่ 9 ทรงพระกรุณาโปรดเกล้าฯ ให้ดำเนินงานพัฒนาบึงบ้านหาญ เมื่อวันที่ 19 มกราคม 2543 เพื่อให้เป็นแหล่งน้ำดิบสำหรับผลิตน้ำประปาให้บริการแก่ราษฎร ในเขตเทศบาลด่านขุนทด 

**ปี พ.ศ. 2544** 
ขุดลอกบึงบ้านหาญขนาดพื้นที่ 118 ไร่ 2 งาน 69 ตารางวา ให้มีความลึกเฉลี่ย 1.50 เมตร ดำเนินการโดยกองทัพภาคที่ 2 เพื่อเป็นแหล่งกักเก็บน้ำสะอาดขนาดประมาณ 900,000 ลูกบาศก์เมตร

ภายในสวน
--------

* **อนุสาวรีย์พ่อขุนทด**

เป็นอนุสาวรีย์เพื่อรำลึกถึง "พ่อขุนทด" ซึ่งเป็นผู้ปกครองด่านขุนทดในอดีต จะมีการจัดงานประเพณี "สืบสานตำนานด่านขุนทด" เพื่อบวงสรวงสักการะเป็นประจำทุกปี

* **พื้นที่ออกกำลังกาย**

ภายในสวนมีทางวิ่งรองบึงบ้านหาญ ความยาวประมาณ 1.5 กิโลเมตร และมีลานออกกำลังกายกลางแจ้งตามจุดต่างๆรอบบึง

* **ศาลาพักผ่อน**

อาคารศาลาริมน้ำสำหรับพักผ่อน ตั้งอยู่ในสวนทางด้านที่ติดวัดศาลาลอย

อ้างอิง
-------

1. ↑  "บึงบ้านหาญ". สถานที่สำคัญในเขตเทศบาลตำบลด่านขุนทด.
**เจริญ พาทยโกศล** เกิดเมื่อเดือนกรกฎาคม พ.ศ. 2419 เป็นบุตรนายชื่น นางแห รุ่งเจริญ เมื่ออายุได้ 10 ปี พี่สาวได้นำตัวเข้ามาฝึกหัดขับร้องและฟ้อนรำอยู่ในวังของพระวรวงศ์เธอ พระองค์เจ้าสิงหนาทราชดุรงค์ฤทธิ์ หรือที่เรียกว่าวังบ้านหม้อ ได้หัดฟ้อนรำกับหม่อมเลื่อน ส่วนทางดนตรีนั้นเป็นศิษย์หลวงเสนาะดุริยางค์ (ทองดี พงษ์ทองดี) ซึ่งเป็นนายวงปี่พาทย์ของวังบ้านหม้อ ขณะนั้น และเป็นศิษย์ทางร้องของหม่อมเปรม ต่อมาได้เป็นหม่อมในเจ้าพระยาเทเวศรวงศ์วิวัฒน์ (ม.ร.ว.หลาน กุญชร) และมีบุตรี ๒ คน เมื่อปลายรัชกาลที่ 5 มีบริษัทจากเบลเยี่ยมเข้ามาบันทึกเสียงในเมืองไทย หม่อมเจริญได้รับเลือกเป็นนักร้องต้นเสียงด้วย นับเป็นนักร้องรุ่นแรกที่ได้บันทึกลงจานเสียง

เมื่อราว พ.ศ. 2452 จึงได้ออกจากวังบ้านหม้อแล้วไปอยู่กับจางวางทั่ว พาทยโกศล แต่บุตรที่เกิดแต่จางวางทั่วนั้นเสียชีวิตตั้งแต่ยังเด็กทั้งหมด ในขณะเดียวกันเจริญก็ได้เลี้ยงดูนายเทวาประสิทธิ์ และคุณหญิงไพฑูรย์ กิตติวรรณ บุตรของจางวางทั่วตั้งแต่เล็ก ทั้งยังสอนวิชาดนตรีให้ด้วย เมื่อไปอยู่ที่บ้านจางวางทั่ว เจริญช่วยคุมวงปี่พาทย์และสอนร้องให้ศิษย์ และได้ถวายตัวเป็นข้าในวังสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เป็นนักร้องประจำวงปี่พาทย์วังบางขุนพรหมและสอนร้องให้แก่นักร้องในกองแตรวงทหารเรือ เป็นกรรมการตัดสินการประกวดขับร้องในงานกาชาด นอกจากมีความสามารถในการร้องแล้วยังได้แต่งทางร้องไว้หลายเพลง เช่น เพลงแขกสาย อาถรรพ์

ต่อมาในปี พ.ศ. 2471 มีการอัดแผ่นเสียงอีก เจริญนอกจากจะเป็นนักร้องอัดแผ่นเสียงแล้ว ยังเป็นแม่กองอัดแผ่นเสียงให้กับบริษัทพาโลโฟนอีกด้วย โดยได้รับพระกรุณาจากสมเด็จเจ้าฟ้าบริพัตรสุขุมพันธุ์ กรมพระนครสวรรค์วรพินิตให้ใช้ชื่อวงว่า วงพิณพาทย์วังบางขุนพรหม เจริญถึงแก่กรรมด้วยโรคชรา เมื่อ27 พฤษภาคม พ.ศ. 2489 มีอายุได้ 79 ปี

อ้างอิง
-------

* เก็บถาวร 2016-03-24 ที่ เวย์แบ็กแมชชีน
พิกัดภูมิศาสตร์: 36°14′27″N 114°15′35″E﻿ / ﻿36.24083°N 114.25972°E﻿ / 36.24083; 114.25972

ทางเข้าหลุมศพหมายเลข 2
**สุสานหลวงของโจโฉ** (จีน: 曹操高陵) เป็นสุสานในหมู่บ้านซื่อเกาซิ่ว เขตอันเฟิง เทศมณฑลอันหยาง เมืองอันหยาง มณฑลเหอหนาน ประเทศจีน อ้างว่าเป็นสุสานที่ฝังศพของ โจโฉ ขุนศึกผู้มีชื่อเสียงช่วงปลายยุค ราชวงศ์ฮั่นตะวันออก การค้นพบสุสานได้ถูกรายงานเมื่อวันที่ 27 ธันวาคม ค.ศ. 2009 โดย สำนักมรดกวัฒนธรรมมณฑลเหอหนาน ในปี ค.ศ. 2013 สุสานกลายเป็น สถานที่ทางประวัติศาสตร์และวัฒนธรรมที่สำคัญได้รับการคุ้มครองระดับชาติ แห่งที่ 7 ในประเทศจีน

ปูมหลังทางประวัติศาสตร์
-----------------------

โจโฉ (155-220) เป็นขุนศึกและขุนนางที่โดดเด่นใน ปลายราชวงศ์ฮั่น และกลายเป็นผู้นำของราชสำนักในประเทศจีนในช่วงเวลานั้น โดยพฤตินัย ในปี ค.ศ. 216 เขาได้รับบรรดาศักดิ์ เว่ยหวัง (魏王) จาก พระเจ้าเหี้ยนเต้ จักรพรรดิหุ่นเชิดที่เขาควบคุม ผ่านการรบของเขา เขากลายเป็นผู้วางรากฐานให้กับรัฐ วุยก๊ก ที่บุตรชายและทายาทของเขา โจผี ได้สถาปนาขึ้น โจโฉถึงแก่อสัญกรรมในปี ค.ศ. 220 ใน ลั่วหยาง เมื่ออายุได้ 65 ปีและได้รับพระราชทานยศเป็น พระเจ้าหวู่ โดย พระเจ้าเหี้ยนเต้

ตำแหน่งหลุมฝังศพของโจโฉเป็นปริศนามานานหลายศตวรรษ ตามชีวประวัติอย่างเป็นทางการของเขาใน จดหมายเหตุสามก๊ก เขาถูกฝังอยู่ในเกาหลิง ประมาณ 1 เดือนหลังจากเขาถึงแก่อสัญกรรม อย่างไรก็ตาม เชื่อกันว่าเขาถูกฝังไว้ที่อื่น รวมถึงสถานที่อื่นที่อ้างว่าฝังศพของโจโฉอาทิ สฺวี่ชาง หรือ ฮูโต๋ เมืองหลวงของราชวงศ์ฮั่นในขณะนั้น ใต้ แม่น้ำจาง บริเวณ ปราสาทนกยูงทองแดง

อ้างอิง
-------

1. ↑
2. ↑  Yang, Yuguo (3 May 2013). "河南曹操高陵少林寺入选全国重点文物保护单位 [Henan's Cao Cao Mausoleum and Shaolin Monastery are selected to be Major Historical and Cultural Sites Protected at the National Level]" (ภาษาจีน). CRI online. คลังข้อมูลเก่าเก็บจากแหล่งเดิมเมื่อ 2017-12-03. สืบค้นเมื่อ 26 June 2013.
3. ↑  (庚子，王崩于洛陽，年六十六。 ... 謚曰武王。) *Sanguozhi* vol. 1.
4. ↑  (二月丁卯，葬高陵。) *Sanguozhi* vol. 1.
**มาร์ก ซาเลส** (Mark Sales) นักมวยสากลชาวฟิลิปปินส์ เกิดเมื่อ 8 พฤษภาคม พ.ศ. 2522 ที่ General Santos City สถิติการชก 59 ครั้ง ชนะ 20 (น็อค 6) เสมอ 3 แพ้ 36

ประวัติ
-------

ซาเลสขึ้นชกมวยสากลอาชีพครั้งแรกเมื่อ 25 พฤษภาคม พ.ศ. 2540 แพ้น็อค เอ็ดการ์ ทาฮัด ยก 3 จากนั้น ขึ้นชกชนะเป็นส่วนใหญ่ที่ฟิลิปปินส์ ใน พ.ศ. 2542 ได้เดินทางไปชกที่ญี่ปุ่น แพ้น็อค ซาโตรุ อาเบะ ยกแรก ใน พ.ศ. 2543 ได้เดินทางมาชกในไทย แพ้คะแนน พงษ์ศักดิ์เล็ก ศิษย์คนองศักดิ์ และฟ้าลั่น ศักดิ์กรีรินทร์ ในช่วง พ.ศ. 2544 – 2545 ซาเลสขึ้นชกแพ้รวด จนพ.ศ. 2546 จึงชกชนะคู่ชก และได้มาชกในไทย แพ้คะแนน สด ปูนนกอินทรียิม ใน พ.ศ. 2547 มาชกแพ้คะแนน สายรุ้ง อ.สุวรรณศิลป์ ประมวนศักดิ์ โพธิ์สุวรรณ และแพ้น็อค ชลธาร อ.อุกฤษณ์ ยก 3 นอกจากนั้น ซาเลสได้ขึ้นชกในรายการ 2004 2nd NATIONAL INVITATIONAL PPBL รุ่นจูเนียร์แบนตัมเวท โดยในรอบแปดคนสุดท้าย ชนะคะแนน จิมบอย โรดริเกวซ ส่วนในรอบสี่คนสุดท้ายแพ้คะแนน อีริค บาร์เซโลนา ตกรอบไป 

ซาเลสได้ชิงแชมป์เงารุ่นจูเนียร์แบนตัมเวท WBF ที่ว่างเมื่อ 25 กันยายน พ.ศ. 2547 ซึ่งเป็นฝ่ายชนะคะแนนโดยเทคนิค เซลโซ แดงก๊อด ได้แชมป์ไปครอง จากนั้น ได้ชิงแชมป์ WBO เอเชียรุ่นซูเปอร์ฟลายเวทเมื่อ 3 มิถุนายน พ.ศ. 2548 แพ้คะแนน ประมวนศักดิ์ โพธิ์สุวรรณ และมาชกนอกรอบ แพ้คะแนน พงษ์ศักดิ์เล็ก ศิษย์คนองศักดิ์ ซาเลสมีโอกาสได้ชิงแชมป์อีกครั้งเมื่อ 29 ตุลาคม พ.ศ. 2549 โดยชิงแชมป์ PABA เฉพาะกาลรุ่นเฟเธอร์เวท ที่เกาหลีใต้ และเป็นฝ่ายแพ้คะแนนไป หลังจากนั้น ซาเลสขึ้นชกอีกครั้งเดียวที่เกาหลีใต้ ชนะน็อค แบ ซู-มยุง ยก 2 แล้วหยุดชกไป 5 ปี กลับมาชกอีกครั้งใน พ.ศ. 2554 และยังมาชกในไทย แพ้คะแนน วัชรกฤษ เสนาหาญ ซาเลสขึ้นชกจนถึงพ.ศ. 2557 หลังจากที่มาชิงแชมป์ PABA เฉพาะกาลรุ่นซูเปอร์เฟเธอร์เวทในไทยเมื่อ 10 มกราคม พ.ศ. 2557 แพ้คะแนน เทิดศักดิ์ จันทร์แดงแล้วก็ไม่ได้ขึ้นชกอีก

เกียรติประวัติ
--------------

* แชมป์เงารุ่นจูเนียร์แบนตัมเวท WBF
	+ ชิง 25 กันยายน 2547 ซึ่งเป็นฝ่ายชนะคะแนนโดยเทคนิค เซลโซ่ แดงก๊อด
	+ สละแชมป์
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ WBO เอเชียรุ่นซูเปอร์ฟลายเวทเมื่อ 3 มิถุนายน 2548 แพ้คะแนน ประมวนศักดิ์ โพธิ์สุวรรณ ที่ มหาสารคาม
	+ ชิงแชมป์ PABA รุ่นเฟเธอร์เวทเมื่อ 29 ตุลาคม 2549 แพ้คะแนน คิม จีฮุน ที่ โซล
* ชิงแชมป์ PABA เฉพาะกาลรุ่นซูเปอร์เฟเธอร์เวทเมื่อ 10 มกราคม 2557 แพ้คะแนน เทอดศักดิ์ จันทร์แดง

อ้างอิง
-------

* สถิติการชก boxrec.com เก็บถาวร 2013-08-15 ที่ เวย์แบ็กแมชชีน (อังกฤษ)
**เพชรวรรต วัฒนพงศ์ศิริกุล** เป็นสมาชิกสภาผู้แทนราษฎรแบบบัญชีรายชื่อ สังกัดพรรคเพื่อชาติ เป็นแกนนำกลุ่มรักเชียงใหม่ 51 อดีตรองหัวหน้าพรรคเพื่อชาติ และที่ปรึกษารัฐมนตรีว่าการกระทรวงเกษตรและสหกรณ์

ประวัติ
-------

เพชรวรรต เกิดเมื่อวันที่ 5 ตุลาคม พ.ศ. 2500 ที่อำเภอบ้านธิ จังหวัดลำพูน จบการศึกษาศิลปศาสตรบัณฑิต (การพัฒนาสังคม) และศิลปศาสตรมหาบัณฑิต (การพัฒนาสังคม) จากมหาวิทยาลัยนเรศวร อีกทั้งสำเร็จการศึกษาระดับปริญญาเอก รัฐประศาสนศาสตรดุษฎีบัณฑิต (การบริหารจัดการสาธารณะ) จากมหาวิทยาลัยราชภัฏสวนดุสิต (ปัจจุบันคือ มหาวิทยาลัยสวนดุสิต)

การทำงาน
--------

เพชรวรรต ลงสมัครรับเลือกตั้งในการเลือกตั้งเป็นสมาชิกสภาผู้แทนราษฎรจังหวัดลำพูน แทนนายอนุสรณ์ วงศ์วรรณ ที่ถูกตัดสิทธิ์ทางการเมือง ในสังกัดพรรคเพื่อไทย ได้คะแนน 93,522 คะแนน เป็นลำดับ 2 รองจาก ขยัน วิพรหมชัย จากพรรคประชาธิปัตย์

ต่อมาได้ร่วมงานกับพรรคเพื่อชาติ เป็นรองหัวหน้าพรรค และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็น ส.ส.สมัยแรก

ต่อมาในปี 2566 เขาได้ย้ายกลับไปร่วมงานกับพรรคเพื่อไทย

### กลุ่มรักเชียงใหม่ 51

เพชรวรรต วัฒนพงศ์ศิริกุล เป็นแกนนำกลุ่มรักเชียงใหม่ 51 ซึ่งเป็นกลุ่มที่สนับสนุนกิจกรรมของแนวร่วมประชาธิปไตยต่อต้านเผด็จการแห่งชาติ และเขามีบทบาทในการชุมนุมหลายครั้ง อาทิ การสื่อสารผ่านรายการวิทยุชุมชน 92.5 เมกกะเฮิรตซ์ สถานีวิทยุชุมชนของกลุ่มรักเชียงใหม่ 51

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑  ‘เพชรวรรต’ ฟันธง บัตร 2 ใบผ่านฉลุย เปิดทาง ‘ทักษิณ’ กลับบ้านแบบเท่ๆ
2. ↑  เปิดปูม "เพชรวรรต" เสื้อแดงแกนนำ นปช.เหนือ ห้าวจนเข้าตา-งานเข้าได้เงินขยายข่ายสื่อสาร
3. ↑  แกนนำกลุ่มเสื้อแดงรักเชียงใหม่51เข้ามอบตัว
4. ↑  ข่าวรอบเมืองเหนือ[*ลิงก์เสีย*]
5. ↑  ประกาศนายทะเบียนพรรคการเมือง เรื่อง การเปลี่ยนแปลงกรรมการบริหารพรรคเพื่อชาติ
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๒๘ ตอนพิเศษ ๑ ข หน้า ๑๐, ๒๒ มกราคม ๒๕๖๔
**โจเอล จูนิโอ** (อังกฤษ: Joel Junio) นักมวยสากลชาวฟิลิปปินส์ เกิดเมื่อ 7 มิถุนายน พ.ศ. 2516 ที่เมืองอีโลอีโล ประเทศฟิลิปปินส์ สถิติการชก 62 ครั้ง ชนะ 26 (น็อค 14) เสมอ 1 แพ้ 35

ประวัติ
-------

จูนิโอขึ้นชกมวยสากลครั้งแรกเมื่อ 1 พฤษภาคม พ.ศ. 2536 ชนะคะแนน อัล อัลเลรา ที่ ฟิลิปปินส์ จากนั้น ขึ้นชกชนะเป็นส่วนใหญ่ที่ฟิลิปปินส์ จูนิโอมาชกในไทยครั้งแรกใน พ.ศ. 2536 แพ้น็อค หลักหิน ซีพียิม ยก 2 ใน พ.ศ. 2537 จูนิโอมาชกกับหลักหินอีกครั้ง คราวนี้เป็นฝ่ายแพ้น็อค ยก 6 และได้ชิงแชมป์เงารุ่นซูเปอร์ฟลายเวท WBC ที่ว่าง เมื่อ 5 ธันวาคม พ.ศ. 2537 แต่เป็นฝ่ายแพ้น็อคในยกที่ 3 ใน พ.ศ. 2538 -2539 จูนิโอมาชกแพ้น็อค เด็ดดวง ป.พงษ์สว่าง สุวัจชัย นครหลวงโปรโมชั่น ดัทช์บอย ดัทช์บอยยิม วีรพล นครหลวงโปรโมชั่น แพ้คะแนน สุริยา ช.วีโก้ จน พ.ศ. 2540 จูนิโอมาชกชนะในไทย เมื่อเป็นฝ่ายชนะน็อค มารวย นครนนท์ ยก 2 และมาชกแพ้ ดาวใหม่ ศิษย์โคดม ดัทช์บอย ดัทช์บอยยิม ใน พ.ศ. 2541 จูนิโอมาชกแพ้หลักหิน ซีพียิม รัตนชัย ส.วรพิน ยอดชิงชัย ศรทองยิม และชกชนะคะแนน ฤทธิเดช สุภาวรรณ ใน พ.ศ. 2542 จูนิโอมาชกในไทย แพ้คะแนน พนมทอง ธ.แสงแก้ว จากนั้นได้ชิงแชมป์ฟิลิปปินส์รุ่นแบนตัมเวท ชนะน็อค เอ็ดเวิร์ด เอสครีเบอร์ ยก 8 ได้แชมป์มาครองเมื่อ 13 เมษายน แต่พอป้องกันแชมป์ครั้งแรกก็เป็นฝ่ายแพ้ะแนน ริคกี้ กายาโมไปเมื่อ 18 ธันวาคม ปีเดียวกัน 

ใน พ.ศ. 2543 จูนิโอได้ครองแชมป์ระดับภูมิภาคเป็นครั้งแรกเมื่อชิงแชมป์ PABA รุ่นแบนตัมเวทเมื่อ 8 เมษายน พ.ศ. 2543 ชนะน็อค ไฟแรง สามเคแบตเตอรี่ ในไทย จากนั้นไปชกที่ญี่ปุ่น ชนะน็อค มาซาฮิดะ คาเนดะ ยก 3 จูนิโอป้องกันแชมป์ PABA ไว้ได้ 1 ครั้ง ชนะน็อค โป่งขาม ช. สมพงษ์ ยก 5 ที่ ฟิลิปปินส์เมื่อ 9 สิงหาคม พ.ศ. 2543 จากนั้น เดินทางไปชิงแชมป์เงารุ่นแบนตัมเวท WBA ที่ เดนมาร์ก แพ้คะแนน จอห์นนี่ บรีดาล เมื่อ 9 มีนาคมพ.ศ. 2544 หลังจากนั้น จูนิโอขึ้นชิงแชมป์ฟิลิปปินส์รุ่นแบนตัมเวทเมื่อ 16 พฤษภาคม พ.ศ. 2544 แพ้น็อค อับเนอร์ คอร์เดโร ยก 11 และมาชกนอกรอบในไทย แพ้คะแนน แสน ส.เพลินจิต จากนั้น ได้ชิงแชมป์เงารุ่นแบนตัมเวท WBC เมื่อ 22 ธันวาคม พ.ศ. 2544 แพ้คะแนน อับเนอร์ คอร์เดโร ไม่ได้แชมป์อีก จูนิโอได้ชิงแชมป์ PABA รุ่นแบนตัมเวทเมื่อ 23 สิงหาคม พ.ศ. 2545 แพ้น็อค พูนสวัสดิ์ กระทิงแดงยิม ยก 3 และขึ้นชิงแชมป์ฟิลิปปินส์รุ่นซูเปอร์แบนตัมเวทเมื่อ 15 พฤษภาคม พ.ศ. 2545 แพ้คะแนน จิมเร็กซ์ จาคา จูนิโอมาชกในไทยเมื่อ 5 ธันวาคม พ.ศ. 2545 แพ้น็อค หยกไท ศิษย์ อ. ยก 4 จากนั้นก็แขวนนวมไป

เกียรติประวัติ
--------------

* แชมป์ฟิลิปปินส์รุ่นแบนตัมเวท (2542)
* แชมป์ PABA รุ่นแบนตัมเวท
	+ ชิง 8 เมษายน 2543 ชนะน็อค ไฟแรง 3เคแบตเตอรี่ ยก 3 ที่ กาฬสินธุ์
	+ ป้องกันแชมป์ครั้งที่ 1, 9 สิงหาคม 2543 ชนะน็อค โป่งขาม ช.สมพงษ์ ยก 5 ที่ ฟิลิปปินส์
	+ สละแชมป์
* เคยชิงแชมป์ต่อไปนี้แต่ไม่สำเร็จ
	+ ชิงแชมป์เงารุ่นซูเปอร์ฟลายเวท WBC เมื่อ 5 ธันวาคม 2537 แพ้น็อค วีรพล นครหลวงโปรโมชั่น ยก 3 ที่ นนทบุรี
	+ ชิงแชมป์เงารุ่นแบนตัมเวท WBA เมื่อ 9 มีนาคม 2544 แพ้คะแนน จอห์นนี่ บรีดาล ที่ เดนมาร์ก
	+ ชิงแชมป์เงารุ่นแบนตัมเวท WBC เมื่อ 22 ธันวาคม 2544 แพ้คะแนน อับเนอร์ คอร์เดโร ที่ ฟิลิปปินส์
	+ ชิงแชมป์ PABA รุ่นแบนตัมเวทเมื่อ 28 มีนาคม 2545 แพ้น็อค พูนสวัสดิ์ กระทิงแดงยิม ยก 3 ที่ สมุทรสาคร

อ้างอิง
-------

* สถิติการชก boxrec.com (อังกฤษ)
ชิฟต์เรจิสเตอร์ 4 บิต PISO
**ชิฟต์เรจิสเตอร์** (shift register) เป็นอุปกรณ์ทางลอจิกที่สร้างมาจากฟลิปฟลอปใช้เก็บข้อมูลชั่วคราวการส่งข้อมูลเข้าเรจิสเตอร์ส่งได้ทีละบิต เรจิสเตอร์ที่เก็บข้อมูลสามารถเลื่อนข้อมูลได้เราเรียกว่า เรจิสเตอร์เลื่อนข้อมูล หรือ ชิฟต์เรจิสเตอร์ ถ้านำฟลิปฟล็อปมาต่อเรียงกันจะทำให้ฟลิปฟล็อปเอาข้อมูลจาก input ไปยัง output ได้เมื่อมีสัญญาณการกระตุ้นจะเกิดการเลื่อนข้อมูลที่ละบิต
ตัวเลื่อนข้อมูลจัดเป็นการนำฟลิปฟล็อปไปใช้งานได้ การเลื่อนข้อมูลจะมีลักษณะต่างกันดังนี้

1. ชิฟต์เรจิสเตอร์เข้าขนานออกขนาน
2. ชิฟต์เรจิสเตอร์เข้าขนานออกอนุกรม
3. ชิฟต์เรจิสเตอร์เข้าอนุกรมออกขนาน
4. ชิฟต์เรจิสเตอร์เข้าอนุกรมออกอนุกรม

วงจรนับแบบชิฟต์เรจิสเตอร์
-------------------------

วงจรนับแบบจอห์นสันวงจรนี้นำอินเวิร์ต output ของฟลิปฟล็อปบิตสูงสุดป้อนกลับมายังขาข้อมูลเข้าของฟลิปฟล็อปตัวแรก และเราสามารถที่จะหารูปแบบของการนับได้จากสูตร 2n โดยที่ n ในที่นี้เป็นจำนวนบิต
วงจรนับแบบวงแหวนวงจรนี้จะต่อ output ของฟลิปฟล็อปที่บิตตัวสุดท้ายกับขา input ของฟลิปฟล็อปที่บิตตัวแรก ซึ้งจะทำให้เกิดรูปแบบการนับเลื่อนกลับเป็นวงกลมถ้าหากมีสัญญาณเข้ามา

อ้างอิง
-------

* Shift Register
ช่องเขามานาที่หมู่บ้านมานา
**ช่องเขามานา** (อังกฤษ: Mana Pass; จีน: 玛那山口) หรือ **มานาลา**, **ชีร์บิตยา**, **ชีร์บิตยา-ลา** และ **ดังกรี-ลา** เป็นช่องเขาระหว่างเทือกเขาหิมาลัย ตั้งอยู่ระหว่างพรมแดนทิเบตกับอินเดีย อยู่ที่ความสูง 5,545 เมตร (18,192 ฟุต) เป็นช่องที่เดินทางด้วยพาหนะที่สูงที่สุดในโลก ถนนที่ใช้สัญจรสร้างในช่วงปี ค.ศ. 2005–2010 สำหรับปฏิบัติการทางทหารโดยองค์การถนนพรมแดน (Border Roads Organisation) ของอินเดีย สามารถมองเห็นถนนเหล่านี้ได้บนกูเกิล เอิร์ธ

ช่องเขามานาตั้งอยู่ในอุทยานแห่งชาตินันทาเทวี (Nanda Devi National Park) ห่างจากตอนเหนือของเมืองมานา 24 กิโลเมตร และ 27 กิโลเมตรจากเมืองพัทรีนาถ (Badrinath) เมืองที่มีความสำคัญของศาสนาฮินดูในรัฐอุตตราขัณฑ์ ช่องเขาแห่งนี้เป็นแหล่งต้นน้ำของแม่น้ำสรัสวตี แม่น้ำสาขาของแม่น้ำอลกนันทา (Alaknanda River) ซึ่งเป็นแม่น้ำสาขาที่ยาวที่สุดของแม่น้ำคงคา นอกจากนี้ยังเป็นจุดที่เหมาะสำหรับการปีนยอดเขาชอคามบา (Chaukhamba)

ช่องเขามานาเป็นเส้นทางสัญจรและค้าขายระหว่างรัฐอุตตราขัณฑ์กับทิเบตมาตั้งแต่โบราณ คำว่า "มานา" มาจาก "มณีภัทรอาศรม" (Manibhadra Ashram) ซึ่งเป็นเมืองโบราณในเขตเมืองมานา ในปี ค.ศ. 1624 นักบวชชาวโปรตุเกสจากคณะเยสุอิต 2 รูปคือ อังตอนีอู ดือ อังดราดือ (António de Andrade) และมานูแอล มาร์กึช (Manuel Marques) เป็นชาวยุโรป 2 คนแรกที่เดินทางเข้าทิเบตผ่านช่องเขาแห่งนี้ มีการใช้ช่องเขามานาเรื่อยมาจนประเทศจีนประกาศปิดเส้นทางในปี ค.ศ. 1951 ต่อมาในวันที่ 29 เมษายน ค.ศ. 1954 ประเทศจีนและประเทศอินเดียได้ร่วมกันลงนามในข้อตกลงยินยอมให้ชนพื้นเมืองและผู้แสวงบุญมีสิทธิ์ในการเดินทางเข้าออกสองประเทศผ่านช่องเขาแห่งนี้

อ้างอิง
-------

1. ↑  GeoNames. "Ma-na Shan-k'ou". สืบค้นเมื่อ 2009-06-23.
2. ↑  Top 13 High Altitude Mountain Passes in India - WalkThroughIndia
3. ↑  Mana Pass - dangerousroads
4. 1 2  "Tourism in Mana, India". New Delhi, India. คลังข้อมูลเก่าเก็บจากแหล่งเดิมเมื่อ 2009-04-13. สืบค้นเมื่อ 2009-06-23.
5. ↑  High Himalaya Unknown Valleys by Harish Kapadia
6. ↑  China and International Law: The Boundary Disputes by Byron N. Tzou
**การแปรนิวเคลียส** (อังกฤษ: nuclear transmutation) เป็นการแปลงธาตุเคมีหรือไอโซโทปหนึ่งเป็นอีกอย่างหนึ่ง หรือกล่าวได้ว่า อะตอมของธาตุสามารถเปลี่ยนเป็นอะตอมของธาตุอื่นด้วย "การเปลี่ยนสภาพ" การแปรนิวเคลียสเกิดขึ้นโดยปฏิกิริยานิวเคลียร์ (ซึ่งอนุภาคภายนอกทำปฏิกิริยากับนิวเคลียส) หรือโดยการสลายตัวของสารกัมมันตรังสี (ซึ่งไม่ต้องอาศัยอนุภาคภายนอก)

**การแปรนิวเคลียสตามธรรมชาติ**ประเภทหนึ่งเกิดขึ้นเมื่อธาตุกัมมันตรังสีบางชนิดสลายตัวอย่างต่อเนื่องตามธรรมชาติ แล้วจึงเปลี่ยนสภาพเป็นอีกธาตุหนึ่ง ตัวอย่างคือ การสลายตัวตามธรรมชาติของโพแทสเซียม-40 เป็น อาร์กอน-40 ซึ่งมีที่มาจากอาร์กอนส่วนใหญ่ในอากาศ เช่นกับบนโลก การแปรนิวเคลียสตามธรรมชาติจากกลไกที่แตกต่างของปฏิกิริยานิวเคลียร์ตามธรรมชาติเกิดขึ้น เนื่องจากการยิงรังสีคอสมิกใส่ธาตุ (ตัวอย่างเช่น เพื่อให้เกิดคาร์บอน-14) และยังเกิดขึ้นบางครั้งจากการยิงนิวตรอนตามธรรมชาติ (ตัวอย่างเช่น เครื่องปฏิกรณ์นิวเคลียร์ฟิชชันธรรมชาติ)

**การแปรนิวเคลียสทำขึ้น**ยังเกิดขึ้นในเครื่องจักรที่มีพลังงานมากพอที่จะทำให้เกิดการเปลี่ยนแปลงโครงสร้างนิวเคลียสของธาตุ เครื่องจักรซึ่งสามารถเกิดการแปรนิวเคลียสทำขึ้นรวมไปถึงเครื่องเร่งอนุภาคและเครื่องปฏิกรณ์โทมาแมค เครื่องปฏิกรณ์พลังงานฟิชชันแบบเดิมยังเกิดการแปรทำขึ้นได้ มิใช่จากกำลังของเครื่องจักร แต่โดยการให้นิวตรอน ซึ่งเกิดขึ้นจากฟิชชันจากปฏิกิริยาลูกโซ่นิวเคลียร์ทำขึ้น ชนกับธาตุ

การแปรนิวเคลียสทำขึ้นถูกพิจารณาว่าเป็นกลไกที่เป็นไปได้สำหรับการลดปริมาณและความอันตรายของของเสียกัมมันตรังสี
**เจ้าหญิงตีตาอัว มารามาแห่งตาฮีตี** (*Titaua Marama*; 3 พฤศจิกายน ค.ศ. 1842 – 25 กันยายน ค.ศ. 1898) หรือ **เตตัวนูอี เรเอียอีเตราอีอาเตอา ตีตาอัว แซลเมิน** (*Tetuanui Reiaitera'iatea Titaua Salmon*) เป็นเจ้าหญิงแห่งตาฮีตี ผู้เดินทาง 10,000 ไมล์ จากตาฮีตีไปสกอตแลนด์เมื่อ ค.ศ. 1892

พระประวัติ
----------

เจ้าหญิงตีตาอัวประสูติเมื่อวันที่ 3 พฤศจิกายน ค.ศ. 1842 ที่ปาเปโตไอ (*Papetoai*) บนเกาะโมโอเรอา (*Mo'orea*) ในหมู่เกาะโซไซเอตี เป็นพระธิดาของเจ้าหญิงอาร์รีโอเอฮาอู (*Arrioehau*) กับแอลิกแซนเดอร์ แซลเมิน (*Alexander Salmon*) พระบิดาเป็นพ่อค้าชาวอังกฤษเชื้อสายยิว และเป็นชาวยิวคนแรกที่ตั้งถิ่นฐานในตาฮีตี เมื่อเจริญชันษาขึ้นก็ดำรงตำแหน่งเป็นผู้นำแห่งฮาอาปีตี เธอได้พบกับรอเบิร์ต หลุยส์ สตีเวนสัน (*Robert Louis Stevenson*) นักเขียน และคอนสแตนซ์ กอร์ดอน-คัมมิง (*Constance Gordon-Cumming*) จิตรกร เมื่อพวกเขามาที่เกาะ

เมื่อพระชันษาได้ 14 ปี เจ้าหญิงตีตาอัวเสกสมรสครั้งแรกกับจอห์น แบรนเดอร์ (*John Brander*) พ่อค้าชาวสกอตแลนด์ และประสูติกาลพระโอรส-ธิดาด้วยกัน 9 พระองค์ ต่อมาแบรนเดอร์ถึงแก่กรรมใน ค.ศ. 1877 หลังจากนั้นเจ้าหญิงตีตาอัวเสกสมรสใหม่กับจอร์จ ดาร์ซี พระสวามีคนที่สอง เมื่อ ค.ศ. 1878 ในตาฮีตี พระองค์มีพระโอรส-ธิดากับดาร์ซี 6 พระองค์ (แต่สิ้นพระชนม์ไปแต่ยังทรงพระเยาว์ 5 พระองค์)

เจ้าหญิงตีตาอัวติดตามพระสวามีไปแอนสเทรอเดอร์ (*Anstruther*) สกอตแลนด์ ใน ค.ศ. 1892

เจ้าหญิงตีตาอัวประทับอยู่แอนสเทรอเดอร์จนกระทั่งสิ้นพระชนม์เมื่อวันที่ 25 กันยายน ค.ศ. 1898 หลังประสูติการพระบุตรลำดับที่ 15 คือเจ้าหญิงพาโลมา พระศพของเจ้าหญิงตีตาอัวถูกฝังไว้คู่กับนายดาร์ซี พระสวามี ณ โบสถ์ประจำแพริชแอนสเทรอเดอร์

เรื่องราวของพระองค์ปรากฏในหนังสือ *From the South Seas to the North Sea* (จากทะเลใต้สู่ทะเลเหนือ) เขียนโดยฟิโอนา เจ แมกอินทอช นักเขียนชาวสหราชอาณาจักร-สหรัฐ

อ้างอิง
-------

1. 1 2 3  reporter, News (July 30, 2011). "Blue plaque commemorates Anstruther's fascinating link to a South Seas princess". `{{cite web}}`: `|first=` มีชื่อเรียกทั่วไป (help)
2. 1 2  Frank, Ben (2011-10-18). *Scattered Tribe: Traveling the Diaspora from Cuba to India to Tahiti & Beyond*. ISBN 9780762777471.
3. 1 2  Tilburg, Joanne Van (2003). *Among Stone Giants: The Life of Katherine Routledge and Her Remarkable Expedition to Easter Island*. ISBN 9780743244800.
4. ↑  The Virtual Jewish World Retrieved 1 February 2014.
5. ↑  Delsing, Riet (2015-05-31). *Articulating Rapa Nui: Polynesian Cultural Politics in a Latin American Nation-State*. ISBN 9780824854614.
6. ↑  Porteous, John Douglas (January 1981). *The Modernization of Easter Island*. ISBN 9780919838093.
7. ↑  Brown, Campbell; Wiggins, Steven (1992-12-15). *St Andrews and Fife Walks*. ISBN 9781845029326.
8. ↑  Stevenson, Stephanie (2004). *Anstruther: A History*. ISBN 9781904607441.
9. 1 2  Rush, Christopher (July 1, 2010). *A Twelvemonth and a Day*. Canongate Books. ISBN 9781847675699 – โดยทาง Google Books.[*ลิงก์เสีย*]
10. 1 2  "Anstruther from the Gazetteer for Scotland".
11. ↑  "Anstruther Parish Church". 2017-07-04.
12. ↑  Mackintosh, Fiona J (2011). *From the South Seas to the North Sea*. ISBN 9780953653850.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ตีตาอัว แซลเมิน
**ซูเมีย อบัลฮาจา** (ดัตช์: *Soumia Abalhaya*; 14 มีนาคม ค.ศ. 1988 – ) เป็นนางแบบ และนักมวยไทยชาวดัตช์-โมร็อกโก ซึ่งเป็นแชมป์จากประเทศฮอลแลนด์ และสื่อต่าง ๆ มักเรียกเฉพาะชื่อแรกของเธอ นั่นคือ ซูเมีย

ประวัติ
-------

อบัลฮาจา เติบโตขึ้นใน ชิลเดอร์ชวิค กรุงเฮก ประเทศเนเธอร์แลนด์ และได้เรียนรู้ทักษะการเป็นวีเจครั้งแรกใน ค.ศ. 2007 โดยออกอากาศผ่านช่องทีเอ็มเอฟเนเธอร์แลนด์ ที่ซึ่งเธอได้นำเสนอผ่านรายการรี-แอ็คชัน นอกจากนี้ ใน ค.ศ. 2006 ขณะที่เธอมีอายุได้ 17 ปีเธอได้ร่วมแข่งขันในรายการมวยไทยของเนเธอร์แลนด์ และเป็นแชมป์มวยไทยโลกในประเภทหญิงอายุ 18 ปี และเธอยังได้รับบทแสดงในภาพยนตร์ *ช็อคโกแลต* ซึ่งกำกับโดยปรัชญา ปิ่นแก้ว เธอยังร่วมงานกับอาลี บี, ดาร์ริล และรีโย (นามแฝงของนักฟุตบอลชื่อ ไรอัน บาเบิล) ในมิวสิกวิดีโอ *เอเยโย* (Eeyeeyo) ในเดือนกรกฎาคม ค.ศ. 2008 ซึ่งเป็นเพียงไม่กี่สัปดาห์ก็สามารถติดอันดับเนเธอร์แลนด์ท็อป 40 เธอยังได้รับบทสมทบในภาพยนตร์ ค.ศ. 2008 เรื่อง *Gangsterboys* และใน ค.ศ. 2011 เธอได้มีส่วนร่วมในรายการเดอะวอยซ์ออฟฮอลแลนด์ โดยเธอได้รับการคัดเลือกจากแอนเจลา โครเธาเซน

รายการที่ชนะ
------------

* ค.ศ. 2003 - แชมป์สมัครเล่นของเนเธอร์แลนด์ เอ.เอส.เอ
* ค.ศ. 2005 - แชมป์เนเธอร์แลนด์ ดับลิว.เอฟ.ซี.เอ
* ค.ศ. 2006 - แชมป์โลก ดับลิว.พี.เค.แอล
* ค.ศ. 2006 - แชมป์โลก *LADie’S LEAQUE*

### ภาพยนตร์

| ปี | เรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2551 | *ช็อกโกแลต* | ลูกน้องนักมวยไทย | รับเชิญ |  |

อ้างอิง
-------

1. 1 2 3 4 5 6 7 8 9 10  Soumia (อังกฤษ)
2. ↑  เก็บถาวร 2008-10-31 ที่ เวย์แบ็กแมชชีน Interview in dagblad De Pers, april 2008 (ดัตช์)
3. ↑  "PINGBOOK ENTERTAINMENT : ปิงบุ๊ค ! รีวิวChocolate (ช็อคโกแลต)". คลังข้อมูลเก่าเก็บจากแหล่งเดิมเมื่อ 2012-05-02. สืบค้นเมื่อ 2012-05-03.

แหล่งข้อมูลอื่น
---------------

* Soumia.nl
ทีมชาติสเปน (ชุดแดง) แข่งกับสวิตเซอร์แลนด์ (ชุดขาว) ในฟุตบอลโลก 2010 โดยกองกลางในเล่นในสไตล์ตีกี-ตากา เป็นหลัก
**ตีกี-ตากา** (อังกฤษ: Tiki-taka หรือ สเปน: *tiqui-taca*) เป็นสไตล์การเล่นฟุตบอลที่มีลักษณะเด่นคือ การส่งและเคลื่อนไหวในระยะสั้น โดยส่งผ่านช่องหลากหลายวิธี และรักษาการครองบอลไว้ สไตล์การเล่นนี้เริ่มมาจากสโมสรฟุตบอลบาร์เซโลนาในลาลิกา ในช่วงการคุมทีมของโยฮัน ไกรฟฟ์ จนมาถึงในยุคปัจจุบัน และฟุตบอลทีมชาติสเปน โดยผู้จัดการทีมอย่าง ลุยส์ อาราโกเนส และ บีเซนเต เดล โบสเก แนวทางการเล่นตีกี-ตากา ได้มีการพัฒนาเปลี่ยนไปในลักษณะแนวคิดที่มีโซนการเล่น

อ้างอิง
-------

1. ↑  Davies, Jed C. (25 July 2012). "The tiki taka handbook". *Liverpool F.C.* Liverpool. คลังข้อมูลเก่าเก็บจากแหล่งเดิมเมื่อ 2012-08-04. สืบค้นเมื่อ 23 July 2014.
2. ↑  Davies, Jed C. (3 June 2012). "The tiki taka handbook". *Liverpool F.C.* Liverpool. คลังข้อมูลเก่าเก็บจากแหล่งเดิมเมื่อ 2013-05-30. สืบค้นเมื่อ 23 July 2014.
3. ↑  Davies, Jed C. (3 June 2012). "The tiki taka handbook". *Liverpool F.C.* Liverpool. คลังข้อมูลเก่าเก็บจากแหล่งเดิมเมื่อ 2012-08-04. สืบค้นเมื่อ 23 July 2014.
ภาพวาดที่แสดงให้เห็นถึงนโบเลียนได้นำกองกำลังทหารของเขาในการข้ามสะพานที่อาร์โคเล ซึ่งถูกวาดโดย Horace Vernet 
**ยุทธการที่อาร์โคเล** หรือ **ยุทธการที่อาร์โคลา** (15-17 พฤศจิกายน ค.ศ. 1796) เป็นการสู้รบระหว่างกองทัพฝรั่งเศสและกองทัพออสเตรีย ซึ่งอยู่ห่างจากทางตอนใต้ของเมืองเวโรนาในระยะทาง 46 กิโลเมตร(16 ไมล์) ในช่วงสงครามสหสัมพันธมิตรครั้งที่หนึ่ง ซึ่งเป็นส่วนหนึ่งของสงครามปฏิวัติฝรั่งเศส การสู้รบในครั้งนี้ได้แสดงให้เห็นถึงการกรีฑาทัพอย่างอาจหาญโดยกองทัพฝรั่งเศสแห่งอิตาลีของนโปเลียน โบนาปาร์ตในการโจมตีโอบล้อมด้านข้างต่อกองทัพออสเตรียภายใต้การนำโดยโจเซฟ อัลวินชี และทำการตัดเส้นทางการล่าถอย ด้วยชัยชนะของฝรั่งเศสได้รับการพิสูจน์แล้วว่าเป็นเหตุการณ์ที่มีนัยสำคัญอย่างมากในช่วงความพยายามครั้งที่สามของออสเตรียที่จะคลายวงล้อมที่แมนชัว อัลวินชีได้วางแผนที่จะทำการโจมตีแบบสองง่ามต่อกองทัพของโบนาปาร์ต ผู้บัญชาการออสเตรียได้สั่งให้ Paul Davidovich เข้ารุกไปทางตอนใต้ตามหุบเขาแม่น้ำอาดีเจด้วยหนึ่งกองทัพน้อย ในขณะที่อัลวินชีจะนำกองทัพหลักในการเข้ารุกจากตะวันออก ออสเตรียคาดหวังว่าจะยุติการล้อมที่แมซชัว ที่ซึ่ง Dagobert Sigmund von Wurmser ถูกติดกับพร้อมกับทหารรักษาการณ์ขนาดใหญ่ หากทั้งสองกองกำลังเข้ามาสมทบกันได้และถ้ากองกำลังของ Wurmser ได้รับการปลดปล่อยแล้วล่ะก็ อนาคตของฝรั่งเศสจะต้องพบกับความน่าสะพรึงกลัว

Davidovich ได้เปรียบในการได้รับชัยชนะต่อ Claude-Henri Belgrand de Vaubois ที่คาลีอาโน และเข้าคุกคามเมืองเวโรนาจากทางเหนือ ในขณะเดียวกัน อัลวินชีได้ผลักดันการโจมตีหนึ่งครั้งโดยโบนาปาร์ตที่บาสซาโน และรุกเข้าไปเถือบถึงประตูเมืองเวโรนา ที่ซึ่งเขาจะได้รับชัยชนะในการเข้าโจมตีฝรั่งเศสครั้งที่สองที่คัลดิเอโร การแยกตัวออกจากกองพลที่กำลังจะถูกทำลายของ Vaubois เพื่อยับยั้ง Davidovich โบนาปาร์ตได้รวบรวมกำลังคนที่มีอยู่ทั้งหมดและพยายามที่จะอ้อมไปทางปีกซ้ายของอัลวินชี โดยการข้ามแม่น้ำอาดีเจ เป็นเวลาสองวันที่ฝรั่งเศสได้เข้าโจมตีตำแหน่งป้องกันของออสเตรียอันแข็งแกร่งที่อาร์โคเลโดยไม่ประสบความสำเร็จ จนในที่สุดการโจมตีอย่างต่อเนื่องของพวกเขาก็ได้บีบบังคับให้อัลวินชีต้องถอนกำลังในวันที่สาม วันนั้น Davidovich ได้เอาชนะต่อ Vaubois แต่กลับสายเกินไป ด้วยชัยชนะของโบนาปาร์ตที่อาร์โคเลทำให้เขาจดจ่อกับ Davidovich และไล่ล่าเขาขึ้นไปยังหุบเขาอาดีเจ เหลือทิ้งไว้เพียงลำพัง อัลวินชีได้เข้าคุกคามเมืองเวโรนาอีกครั้ง แต่ปราศจากการได้รับการสนับสนุนจากเพื่อนร่วมงานของเขา ผู้บัญชาการออสเตรียก็ดูอ่อนแอเกินกว่าจะดำเนินการทัพต่อไปและต้องถอนกำลังอีกครั้ง Wurmser พยายามที่จะตีฝ่าวงล้อม แต่ความพยายามของเขาก็มาช้าเกินไปในการทัพและไม่ผลใด ๆ ต่อผลลัพธ์ความพยายามคลายวงล้อมครั้งที่สามได้ล้มเหลวด้วยวงจำกัดที่คับแคบ
**สุภัค ลิขิตกุล** (เกิด 24 สิงหาคม พ.ศ. 2494) เป็นนางงาม นางแบบ และนักแสดงชาวไทย พ.ศ. 2516 เธอก็ได้รับการทาบทามจาก จินตนา ไชยกุล ผู้อำนวยการสร้างของบริษัท ปัฐวิกรณ์แผนกภาพยนตร์ ให้เธอมาแสดงหนังในเรื่อง ผู้กองยอดรัก (2516) ร่วมแสดงกับสมบัติ เมทะนี ในเวลาไล่เลี่ยกันเธอก็มีผลงานเรื่องที่สอง ได้สร้างหนังแนวอภินิหารเรื่อง ท่าเตียน (2516) ผลงานการสร้างของ สมโพธิ แสงเดือนฉาย ในนามของบริษัทไชโยสโคป โดยแสดงคู่พระเอกดังยุคนั้น สมบัติ เมทะนี ผลงานเรื่องต่อ ๆ อาทิ บริษัทศิลปสยามภาพยนตร์ โดย สุริยน ดวงทองดี ได้ทาบทามเธอมารับบท *แม่นาคพระโขนง* (2516) แสดงคู่กับยอดชาย เมฆสุวรรณ

สุภัค ลิขิตกุลเกิดที่บางลำพู เป็นบุตรีคนสุดท้องของ นายจำลอง และนางทองดี ลิขิตกุล ในจำนวนพี่น้อง 4 คน สุภัคเริ่มเข้ารับการศึกษาชั้นต้นที่โรงเรียนอนุบาลพรประสาท เรียนอยู่ที่นั่นได้ 2 ปี ก็เข้าศึกษาต่อที่โรงเรียนราชินี ตั้งแต่ชั้นประถมปีที่ 1 เรื่อยมาจนถึงมัธยมศึกษาปีที่ 6 เมื่อจบมาก็มาเรียนด้านภาษาอังกฤษและพิมพ์ดีดเพิ่มเติม ศึกษาด้านภาษาอังกฤษอยู่ 2 ปีก็ได้ทำงานเป็นดีไซน์ไทย เกี่ยวกับการออกแบบเครื่องแต่งกาย และเกี่ยวกับความงามของสตรี 

สุภัคถูกเชิญชวนให้ไปประกวดนางงามเชียงใหม่ แต่ก็ไม่ตัดสินใจลงประกวด จากนั้นได้เดินแบบแฟชั่น มีช่างภาพหนังสือพิมพ์นำรูปของเธอไปลงในปกหน้าสีของหนังสือพิมพ์ "เดลิเมล์วันจันทร์" แล้วภาพของเธอก็ไปสะดุดเอากับบริษัทหนึ่งได้ทาบทามเธอมาทำงานที่บริษัท และได้มอบหมายให้เป็นนางแบบประจำของบริษัท กระทั่งได้มีการประกวดนางงามบางกอก หรือมิสบางกอก ก็ได้ติดต่อที่จะส่งสุภัคเข้าประกวด มิสบางกอก อันเป็นการประกวดนางงามเดียวกับนางสาวไทย ด้วยในยุคนั้นมีการเปลี่ยนแปลงชื่อในการประกวดหลายครั้ง มิสบางกอกก็เป็นการประกวดนางสาวไทยเช่นกัน ผลการประกวดนางสาวสุภัค ลิขิตกุลได้รับตำแหน่งนางงามที่น่องงามที่สุด และเธอได้รับเกียรติเป็นตัวแทนสาวไทยร่วมประกวดได้ตำแหน่งรองอันดับ 1 นางงามนานาชาติ 1971 ที่ลองบีช แคลิฟอร์เนีย ในสหรัฐอเมริกา

ในปลายปี พ.ศ. 2517 สุภัค ลิขิตกุลก็ได้ประกาศอำลาวงการแสดงไปอย่างกะทันหัน โดยหันเหทำอาชีพแอร์โฮสเตรส ของสายการบินแอร์สยาม แต่ก็ทำงานได้ไม่นานเท่าไร สายการบินก็เลิกกิจการไป จึงอยู่กับบ้าน และเธอได้พบรักกับชายหนุ่มนักธุรกิจคนหนึ่ง และประกาศหมั้นกับคุณดิเรก เอกวิริยะกุล ในปี พ.ศ. 2520 ทั้งสองได้แต่งงานกันเมื่อวันที่ 18 สิงหาคม 2520 ที่โรงแรมไฮแอทราม่า ทั้งสองได้ให้กำเนิดทายาทหนึ่งคนเป็นชายคือ ดิรุตติ์ เอกวิริยะกุล (โก้) กับลูกติดของคุณดิเรกอีกคนคือดิรัตน์ เอกวิริยะกุล

อ้างอิง
-------

1. ↑  "ตำนาน "นางนาคพระโขนง" การสร้างหนังครั้งแรกสู่แฟนตาซี ถึงฉบับคลาสสิก "นางนาก" 2542". *ศิลปวัฒนธรรม*. 25 กรกฎาค 2562. สืบค้นเมื่อ 28 ตุลาคม 2562. `{{cite news}}`: ตรวจสอบค่าวันที่ใน: `|access-date=` และ `|date=` (help)
2. ↑  "ใครเกิดทัน? ย้อนอดีตนางงามไทย ไปปังระดับโลก". *ไทยรัฐ*. 13 สิงหาคม 2561. สืบค้นเมื่อ 28 ตุลาคม 2562. `{{cite news}}`: ตรวจสอบค่าวันที่ใน: `|access-date=` และ `|date=` (help)
อาณาจักรของไดแอโดไค ช่วงก่อนยุทธการที่อิปซัส (303 ปีก่อนคริสตกาล)
**ยุทธการที่อิปซัส** เป็นการสู้รบระหว่างราชวงศ์แอนติโกนีด นำโดยแอนติโกนัสที่ 1 มอน็อพธาลมอสกับพันธมิตรคาสแซนเดอร์-ไลซีมาคัส-เซลิวคัส ยุทธการครั้งนี้เป็นส่วนหนึ่งของสงครามไดแอโดไค อันเป็นการแย่งชิงอำนาจในหมู่แม่ทัพของพระเจ้าอเล็กซานเดอร์มหาราช

หลังการสวรรคตของอเล็กซานเดอร์ในปี 323 ก่อนคริสตกาล เกิดความแตกแยกในหมู่แม่ทัพเนื่องจากอเล็กซานเดอร์ไม่ได้ประกาศผู้สืบทอด ในช่วงระหว่าง 322-311 ปีก่อนคริสตกาล เกิดสงครามไดแอโดไคขึ้น 3 ครั้ง ในปี 302 ก่อนคริสตกาล แอนติโกนัสผู้พยายามรวบรวมจักรวรรดิอเล็กซานเดอร์อีกครั้งส่งดีมีทรีอุส บุตรชายไปรุกรานกรีซอันเป็นฐานที่มั่นของคาสแซนเดอร์ ไดแอโดไคอีกคน ทำให้คาสแซนเดอร์ต้องไปขอความช่วยเหลือจากไลซีมาคัส ทอเลมีและเซลิวคัส ไลซีมาคัสตอบรับและส่งทัพข้ามช่องแคบเฮลเลสปอนต์ (ช่องแคบดาร์ดะเนลส์ในปัจจุบัน) มาที่เอเชียน้อย ด้านเซลิวคัสยอมสงบศึกกับพระเจ้าจันทรคุปตเมารยะก่อนจะยกทัพข้ามเมโสโปเตเมียมาที่แคปพาโดเชีย ในขณะที่ทอเลมียกทัพจากอียิปต์มาที่ลิแวนต์ แต่ภายหลังถอนทัพเมื่อทราบข่าวลวงว่าแอนติโกนัสรบชนะทัพพันธมิตรแล้ว

ในปี 301 ก่อนคริสตกาล ทั้งสองฝ่ายพบกันที่หมู่บ้านอิปซัสในฟรีเจีย พลูทาร์กบันทึกว่าทัพแอนติโกนัสมีทหารราบ 70,000 คน, ทหารม้า 10,000 คนและช้างศึก 75 เชือก ส่วนทัพพันธมิตรมีทหารราบ 64,000 คน, ทหารม้า 10,500 คน, ช้างศึก 400 เชือกและรถม้าติดใบมีด 120 คัน ทั้งสองฝ่ายต่างจัดให้ช้างศึกอยู่ด้านหน้า ตามด้วยรูปขบวนแฟแลงซ์ด้านหลังตรงกลาง ปีกทั้งสองข้างเป็นทหารม้า การสู้รบเริ่มขึ้นเมื่อทั้งสองฝ่ายปะทะกันด้วยทัพช้าง ด้านดีมีทรีอุสผลักดันทัพม้าของแอนไทโอคัส บุตรชายของเซลิวคัสออกจากสนามรบ ในช่วงเวลาที่ฝ่ายพันธมิตรกำลังเพลี่ยงพล้ำ เซลิวคัสส่งช้างศึกออกไปสกัดดีมีทรีอุสที่ถอนทัพกลับมาแล้วส่งทหารราบที่ใช้ธนูและหอกซัดไปโจมตีแอนติโกนัส การสู้รบจบลงเมื่อแอนติโกนัสถูกสังหาร ส่วนดีมีทรีอุสหนีไปที่กรีซ

ความพยายามในการรวบรวมจักรวรรดิอเล็กซานเดอร์ของแอนติโกนัสจบลงหลังยุทธการครั้งนี้ อาณาจักรของเขาถูกแบ่งโดยไลซีมาคัสและเซลิวคัส อย่างไรก็ตาม ในปี 281 ก่อนคริสตกาล ไลซีมาคัสและเซลิวคัสหันมาสู้กันเองในยุทธการที่คอรูเปเดียม ซึ่งจบลงด้วยความตายของไลซีมาคัส

อาณาจักรของไดแอโดไค หลังยุทธการที่อิปซัส (301 ปีก่อนคริสตกาล)
  อาณาจักรของเซลิวคัส
  อาณาจักรของคาสแซนเดอร์
  อาณาจักรของไลซีมาคัส
  อาณาจักรของทอเลมี

อ้างอิง
-------

1. ↑  "Wars of the Diadochi". *Ancient History Encyclopedia*. สืบค้นเมื่อ November 14, 2018.
2. ↑  "The battle of Ipsus". *Livius.org*. สืบค้นเมื่อ November 14, 2018.
3. 1 2  Plutarch, *Demetrius* 28
4. ↑  "Achieving the Antigonid Dream". *Battles of the Ancients*. คลังข้อมูลเก่าเก็บจากแหล่งเดิมเมื่อ 2018-11-30. สืบค้นเมื่อ November 14, 2018.
5. ↑  Memnon: History of Heracleia (1)
**วีดิทัศน์ตามคำขอ**, **วีดิทัศน์ตามอุปสงค์** หรือ **วีโอดี** (อังกฤษ: video on demand, VOD) เป็นระบบที่อนุญาตให้ผู้ใช้สามารถเลือกรับชมหรือฟังเนื้อหาที่เป็นภาพและ/หรือเสียงเมื่อใดก็ตามที่ต้องการ แทนที่จะต้องรอรับชมเนื้อหาตามตารางเวลาหรือผังรายการที่กำหนดไว้ เทคโนโลยีไอพีทีวีมักได้รับการนำมาใช้เพื่อส่งวีดิทัศน์ตามคำขอเข้าสู่โทรทัศน์และคอมพิวเตอร์ส่วนบุคคล

ระบบวีดิทัศน์ตามคำขอทางโทรทัศน์สามารถทำได้ทั้งส่งเนื้อหาอย่างต่อเนื่องผ่านกล่องรับสัญญาณ, คอมพิวเตอร์ หรืออุปกรณ์อื่นเพื่อดูเนื้อหานั้นในเวลาจริง และดาวน์โหลดเนื้อหาสู่อุปกรณ์ต่าง ๆ เช่น คอมพิวเตอร์, เครื่องบันทึกวีดิทัศน์ดิจิทัล (หรือที่เรียกว่าเครื่องบันทึกวีดิทัศน์ส่วนตัว) หรือเครื่องเล่นสื่อแบบพกพาเพื่อรับชมในเวลาใดก็ได้ ผู้ให้บริการโทรทัศน์ทางสายเคเบิลและทางสายโทรศัพท์ส่วนใหญ่เสนอบริการวีดิทัศน์ตามคำขอทั้งสองประเภท ซึ่งรวมถึงเนื้อหาฟรีและเนื้อหาที่ต้องจ่ายเมื่อรับชม (pay-per-view) โทรทัศน์อินเทอร์เน็ตเป็นวีดิทัศน์ตามคำขอรูปแบบหนึ่งที่กำลังได้รับความนิยมมากขึ้นเรื่อย ๆ นอกจากนี้ เรายังสามารถเข้าถึงวีดิทัศน์ตามคำขอผ่านโปรแกรมประยุกต์ลูกข่ายในคอมพิวเตอร์แบบตั้งโต๊ะ (เช่น ไอทูนส์) ได้ด้วย

สายการบินบางแห่งให้บริการวีดิทัศน์ตามคำขอเป็นความบันเทิงในเที่ยวบินแก่ผู้โดยสาร โดยให้ผู้โดยสารแต่ละคนเป็นผู้ควบคุมการเล่นเนื้อหาผ่านหน้าจอที่ฝังตัวอยู่ในเบาะที่นั่งหรือที่วางแขน หรือบางแห่งก็ให้บริการผ่านเครื่องเล่นสื่อแบบพกพา บริษัทที่ให้บริการวีดิทัศน์ตามคำขอบางแห่ง (เช่น เน็ตฟลิกซ์) มีโครงสร้างธุรกิจขึ้นอยู่กับการสมัครสมาชิกซึ่งกำหนดให้ผู้ใช้ต้องจ่ายค่าบริการรายเดือนในการเข้าถึงเนื้อหา ในขณะที่บริษัทอื่น ๆ มีโครงสร้างธุรกิจขึ้นอยู่กับการโฆษณา โดยผู้ใช้สามารถเข้าถึงเนื้อหาได้โดยไม่เสียค่าใช้จ่ายและตัวบริการต้องพึ่งการขายโฆษณาเป็นกระแสรายได้หลัก

อ้างอิง
-------

1. ↑  "Broadband Users Control What They Watch and When". คลังข้อมูลเก่าเก็บจากแหล่งเดิมเมื่อ 2012-03-04. สืบค้นเมื่อ 2016-01-18.
**สำนักงานการบังคับใช้กฎหมายยาเสพติดแห่งประเทศฟิลิปปินส์** (ฟิลิปปินส์: *Kawanihan ng Pilipinas Laban sa Droga*; อังกฤษ: Philippine Drug Enforcement Agency; อักษรย่อ: PDEA) เป็นหน่วยงานบังคับใช้กฎหมายนำ ที่รับผิดชอบในการป้องกัน, การสอบสวนและการต่อสู้กับยาเสพติดอันตราย รวมถึงควบคุมสารตั้งต้นและเคมีภัณฑ์ในประเทศฟิลิปปินส์ หน่วยงานนี้มีหน้าที่บังคับใช้บทบัญญัติทางอาญาและข้อบังคับแห่งสาธารณรัฐบัญญัติ ฉบับที่ 9165 (R.A. 9165) หรือที่รู้จักกันในชื่อสาธารณรัฐบัญญัติยาเสพติดอันตราย ค.ศ. 2002

สำนักงานการบังคับใช้กฎหมายยาเสพติดแห่งประเทศฟิลิปปินส์เป็นหน่วยงานติดอาวุธที่ดำเนินการของคณะกรรมการยาเสพติดอันตราย (DDB) ซึ่งหน่วยงานคณะกรรมการดังกล่าวได้กำหนดนโยบายและกลยุทธ์ในโครงการป้องกันและปราบปรามยาเสพติด ทั้งนี้ สำนักงานปราบปรามยาเสพติดแห่งประเทศฟิลิปปินส์ และคณะกรรมการยาเสพติดอันตราย อยู่ภายใต้การกำกับดูแลของสำนักงานประธานาธิบดีฟิลิปปินส์

ประวัติและอำนาจที่ได้รับมอบหมาย
-------------------------------

เป็นเวลาสามสิบปี ที่สาธารณรัฐบัญญัติ ฉบับที่ 6425 หรือสาธารณรัฐบัญญัติยาเสพติดอันตราย ค.ศ. 1972 ได้เป็นแกนหลักของระบบการบังคับใช้กฎหมายยาเสพติดในประเทศฟิลิปปินส์ แม้จะมีความพยายามของหน่วยงานบังคับใช้กฎหมายต่าง ๆ บังคับเพื่อใช้กฎหมาย แต่ปัญหายาเสพติดเพิ่มขึ้นอย่างน่าตกใจที่มีเจ้าหน้าที่ตำรวจเข้าสู่วงโคจรด้วยการเก็บเงินค่ายาเสพติด อีกทั้งความสามารถในการทำกำไรของการค้ายาเสพติดผิดกฎหมายอยู่ในระดับสูง ประกอบกับกฎหมายที่มีอยู่ได้กำหนดบทลงโทษที่ค่อนข้างเบาแก่ผู้กระทำผิด จึงมีส่วนอย่างมากต่อความร้ายแรงของปัญหา

### สาธารณรัฐบัญญัติ ฉบับที่ 9165

เมื่อมีความตระหนักถึงความจำเป็นในการเสริมสร้างความแข็งแกร่งของกฎหมายที่มีอยู่ในระบบการบังคับใช้กฎหมายยาเสพติดของฟิลิปปินส์ กลอเรีย มาคาปากัล-อาร์โรโย จึงได้ลงนามรับรองสาธารณรัฐบัญญัติ ฉบับที่ 9165 หรือรัฐบัญญัติยาเสพติดอันตรายที่ครอบคลุม ค.ศ. 2002 ในวันที่ 7 มิถุนายน ค.ศ. 2002 และมีผลบังคับใช้วันที่ 4 กรกฎาคม ค.ศ. 2002 สาธารณรัฐบัญญัติ ฉบับที่ 9165 กำหนดแนวทางปฏิบัติที่เป็นรูปธรรมมากขึ้นสำหรับการรณรงค์ต่อต้านยาเสพติดแห่งชาติและกำหนดบทลงโทษที่หนักขึ้นต่อผู้กระทำผิด

การตรากฎหมายของสาธารณรัฐบัญญัติ ฉบับที่ 9165 จัดระบบการบังคับใช้กฎหมายยาเสพติดของฟิลิปปินส์อีกครั้ง ในขณะที่คณะกรรมการยาเสพติดที่เป็นอันตรายยังคงทำหน้าที่กำหนดนโยบายและวางกลยุทธ์ในการวางแผน ตลอดจนการกำหนดนโยบายรวมถึงแผนงานด้านการควบคุมและป้องกันยาเสพติด โดยสร้างสำนักงานปราบปรามยาเสพติดแห่งประเทศฟิลิปปินส์ขึ้นภายใต้สำนักประธานาธิบดี

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**สำนักงานปราบปรามยาเสพติดแห่งประเทศฟิลิปปินส์**

* เว็บไซต์ทางการ
* RA 9165: Comprehensive Dangerous Drugs Act of 2002
**โจโจ้ โรดรีโก** หรือ **โจเอล โรดรีโก** (อังกฤษ: Jojo Rodrigo) นักมวยสากลชาวฟิลิปปินส์เกิดเมื่อ 4 กรกฎาคม พ.ศ. 2524 ที่เจนเนอรอล ซานโตส จังหวัดโกตาบาโตใต้ ประเทศฟิลิปปินส์ สถิติการชก 40 ครั้ง ชนะ 10 (น็อค 6) เสมอ 3 แพ้ 27

ประวัติ
-------

โรดรีโกขึ้นชกมวยสากลครั้งแรกเมื่อ 8 พฤษภาคม พ.ศ. 2542 ชนะน็อค ยองยอง เบโต ยก 2 ที่ฟิลิปปินส์ จากนั้นโรดรีโก้ขึ้นชกที่ฟิลิปปินส์ และชกชนะเป็นส่วนใหญ่ จน 1 มีนาคม พ.ศ. 2545 จึงได้ชิงแชมป์ WBC เอเชียรุ่นมินิมัมเวท แพ้น็อค สาลิกาเล็ก อ.เอกรินทร์ ยก 2 จากนั้น โรดรีโก้ขึ้นชกแพ้เป็นส่วนใหญ่ รวมทั้งมาแพ้คะแนน ไก่ชน ส.วรพิน ด้วย โรดรีโกได้ชิงแชมป์อีกครั้งเมื่อ 6 สิงหาคม พ.ศ. 2547 ซึ่งเป็นการชิงแชมป์โลกเยาวชนรุ่นฟลายเวท WBC และก็เป็นฝ่ายแพ้น็อค ฟ้าเพชรน้อย ส.จิตรพัฒนาไปแค่ยก 2 เท่านั้น จากนั้นได้ขึ้นชิงแชมป์ WBC เอเชียรุ่นซูเปอร์ฟลายเวทเมื่อ 24 กันยายน พ.ศ. 2547 และเป็นฝ่ายแพ้น็อค เม็ดเงิน กระทิงแดงยิม ยก 3 

หลังจากนั้น โรดรีโก้ขึนชกแพ้ตลอดจนถึง พ.ศ. 2549 หลังจากที่ชกแพ้น็อค ซอนนี่ บอย จาโรเมื่อ 26 มิถุนายน โรดรีโก้หยุดชกไป 3 ปี กลับมาชกอีกครั้งเมื่อ 8 พฤศจิกายน พ.ศ. 2552 ชนะคะแนนโดยเทคนิค ดอนดอน นาวาเรซ แต่หลังจากนั้น โรดรีโก้ก็มีแต่ชกแพ้และเสมอ จนหลังจากชกแพ้คะแนน ชาร์ลี กาบีญา เมื่อ 31 มีนาคม พ.ศ. 2554 แล้วก็ไม่ได้ขึ้นชกมวยอีก

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์ ABCO รุ่นมินิมัมเวทเมื่อ 1 มีนาคม 2545 แพ้น็อค สาริกาเล็ก อ.เอกรินทร์ ยก 3 ที่ กทม.
	+ ชิงแชมป์โลกเยาวชนรุ่นฟลายเวท WBC แพ้น็อค ฟ้าเพชรน้อย ส.จิตรพัฒนา ยก 2 ที่ นครราชสีมา
	+ ชิงแชมป์ ABCO รุ่นซูเปอร์ฟลายเวทเมื่อ 24 กันยายน 2547 แพ้น็อค เม็ดเงิน กระทิงแดงยิม ยก 3 ที่ กทม.

อ้างอิง
-------


* สถิติการชก boxrec.com (อังกฤษ)
**เจนนิเฟอร์ นาตาลยา พริตซ์เกอร์** (อังกฤษ: Jennifer Natalya Pritzker; ค.ศ. 1950 – ) เป็นทั้งนักลงทุน, นักการกุศลชาวอเมริกัน และสมาชิกของตระกูลพริตซ์เกอร์ พริตซ์เกอร์เกษียณในฐานะพันโทจากกองทัพบกสหรัฐในปี ค.ศ. 2001 และหลังจากนั้นก็เป็นพันเอกกิตติมศักดิ์ในหน่วยกำลังรักษาดินแดนทหารบกรัฐอิลลินอย เธอเป็นผู้ก่อตั้งมูลนิธิตาวานีในปี ค.ศ. 1995, ตาวานีเอนเตอร์ไพรส์ในปี ค.ศ. 1996 และหอสมุดทหารพริตซ์เกอร์ในปี ค.ศ. 2003 พริตซ์เกอร์ได้อุทิศตนต่อการสมัครงานของพลเมืองและความมั่งคั่งที่เกิดขึ้น รวมถึงการบริจาคอย่างมีนัยสำคัญเพื่อขยายความเข้าใจและการสนับสนุนสำหรับ "ทหารพลเมือง"

ในเดือนสิงหาคม ค.ศ. 2013 พริตซ์เกอร์ออกแถลงการณ์ต่อบุคคลที่เกี่ยวข้องกับธุรกิจและองค์กรการกุศลสองแห่งซึ่งต่อมาได้รับความสนใจจากสื่อมวลชน โดยแสดงการเปลี่ยนแปลงชื่อจาก "เจ.เอ็น." เป็น "เจนนิเฟอร์ นาตาลยา" เพื่อสะท้อนให้เห็นสถานะของเธอเป็นผู้หญิงจากการข้ามเพศ ส่งผลให้เธอเป็นมหาเศรษฐีที่เป็นคนข้ามเพศคนแรกและเพียงหนึ่งเดียว

อ้างอิง
-------

1. ↑
2. ↑
3. ↑

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เจนนิเฟอร์ พริตซ์เกอร์**

* Colonel (IL) Jennifer N. Pritzker, IL ARNG (Retired)
* Tawani Foundation
**คาร์ลไฮนทซ์ ชต็อคเฮาเซิน** (เยอรมัน: *Karlheinz Stockhausen*) เป็นนักแต่งเพลงชาวเยอรมัน ได้รับการยอมรับจากเหล่านักวิจารณ์ว่าเป็นหนึ่งในนักแต่งเพลงที่โดดเด่นที่สุดในคริสต์ศตวรรษที่ 20 และ 21 เขาเป็นผู้บุกเบิกดนตรีแนวอิเล็กทรอนิกส์ โดยเป็นนักแต่งเพลงคนแรกที่พิมพ์โน้ตเพลงอิเล็กทรอนิกส์ในรูปแบบแผนภูมิ

ชต็อคเฮาเซินเกิดที่หมู่บ้านเมิดราท (Mödrath) ใกล้กับนครโคโลญ จบการศึกษาจากสถาบันดนตรีโคโลญ (*Hochschule für Musik Köln*) และมหาวิทยาลัยโคโลญ ต่อมาได้เข้าศึกษากับออลีวีเย แมซีย็อง และแวร์เนอร์ ไมเออร์-เอ็พเพลอร์ ที่มหาวิทยาลัยบ็อน และในฐานะบุคลากรแถวหน้าที่โรงเรียนดาร์มชตัท บทเพลงและทฤษฎีของเขาเริ่มมีอิทธิพลแพร่หลาย ไม่เพียงแค่ในศาสตร์การดนตรีเท่านั้น แต่ยังรวมถึงดนตรีแนวแจ๊สและเพลงสมัยนิยมอื่น ๆ เพลงที่เขาแต่งมีตั้งแต่เพลงสำหรับกล่องดนตรี เพลงสำหรับวงออร์เคสตรา ไปจนถึงเพลงสำหรับละครอุปรากร

ตลอดหกทศวรรษในวิชาชีพนี้ เขาแต่งเพลงไปมากกว่า 360 เพลง ผลงานของเขาเป็นที่แหวกแนวจากคติดั้งเดิมเสมอ ผลงานที่มีชื่อเสียงของเขามีทั้ง *คลาเวียร์ชตึคเคอ* (*Klavierstücke*) ซึ่งเป็นเปียโนสิบเก้าบท, *ค็อนทรา-พุงค์เทอ* (*Kontra-Punkte*) ที่ประกอบด้วยเครื่องดนตรีอิเล็กทรอนิกส์สิบอย่าง, *กรุพเพิน* (*Gruppen*) สำหรับวงออร์เคสตราสามวง เป็นต้น

ชต็อคเฮาเซินเคยให้สัมภาษณ์ต่อหนังสือพิมพ์เยอรมัน *ดีไซท์* ว่าเขาเกิดและได้รับการศึกษาที่ดาวซิริอุส ชต็อคเฮาเซินเสียชีวิตขณะมีอายุ 79 ปีเมื่อวันที่ 5 ธันวาคม ค.ศ. 2007 ที่หมู่บ้านเคือร์เทิน ประเทศเยอรมนี

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ คาร์ลไฮนทซ์ ชต็อคเฮาเซิน

* เว็บไซต์ทางการ
* Stockhausen ที่อินเทอร์เน็ตมูวีเดตาเบส
* Stockhausen – full CD editions
**แดนซิงเฮาส์** (อังกฤษ: The Dancing House, เช็ก: *Tančící dům*) หรือเดิม "**เฟรดและจินเกอร์**" (Fred and Ginger) เป็นอาคารของบริษัทประกันภัยเนชันเนล-เนเดอร์ลันเดน (Nationale-Nederlanden) จากประเทศเนเธอร์แลนด์ ที่ Rašínovo nábřeží ณ กรุงปราก สาธารณรัฐเช็ก แดนซิงเฮาสืได้รับการออกแบบโดยสถาปนิกชาวโครเอเซีย-เช็ก วลาโด มิลูนิก (Vlado Milunić ) ร่วมกับสถาปนิกรางวัลพริตซ์เกอร์สัญชาติแคนาดา-อเมริกา แฟรงก์ เกห์รี อาคารได้รับการออกแบบในปี 1992 และสร้างเสร็จในปี 1996 แดนซิงเฮาส์จัดได้ว่าเป็นงานชิ้นเอกชิ้นหนึ่งที่มีความสำคัญต่อลัทธิดีคอนสตรักชันเป็นอย่างมาก

อาคารได้ถูกสร้างขึ้นบริเวณพื้นที่มีความสำคัญทางสงครามโลกครั้งที่ 2 ซึ่งเป็นสถานที่เดิมเป็นบ้านที่ถูกทำลายลงภายหลังการทิ้งระเบิดกรุงปรากของเครื่องบินทิ้งระเบิดของสหรัฐอเมริกา ในปี 1945 เกห์รีและมิลูนิกได้เสนอไอเดียอันลึกซึ้งที่ประกอบไปด้วย 2 ส่วน คือ การหยุดนิ่งและการเคลื่อนไหว (หยินและหยาง) ซึ่งเป็นสัญลักษณ์ของการเปลี่ยนผ่านจากระบอบคอมมิวนิสต์ภายใต้การควบคุมของเชโกสโลวาเกียสู่การแยกการออกเป็นสาธารณรัฐเช็กในระบอบประชาธิปไตย โดยใช้ลัทธิคตินิยมเปลี่ยนแนว (Deconstructivism) มาเป็นสื่อกลางในการสื่อ

ก่อนที่แดนซิงเฮาส์จะได้ถูกสร้างขึ้น ก็ได้ถูกโจมตีเรื่องความไม่เหมาะสมของสถานที่ รวมถึงความคิดเห็นของผู้คนบางส่วนที่ไม่เห็นพ้องกับสถาปัตยกรรมสไตล์ใหม่นี้ เพราะภายในรอบบริเวณเมืองปรากเต็มไปด้วยอาคารสไตล์ดั้งเดิมทั้งบารอก กอธิก และพวกอาร์ตนูโว ซึ่งเป็นสไตล์อาคารที่สวยงามในรูปแบบของลวดลายคลาสสิกที่สร้างชื่อเสียงให้กับกรุงปรากเป็นอย่างมาก จนในเวลาต่อมาประธานาธิบดีเช็ก วาเครฟ ฮาเวล ( Václav Havel) ได้ให้การสนับสนุนโครงการก่อสร้างนี้ ด้วยความหวังที่จะให้แดนซิงเฮาส์เป็นศูนย์กลางทางกิจกรรมวัฒนธรรม 

เกห์รี ได้สรรค์สร้างอาคารด้วยไอเดียมาจากการเต้นรำของนักเต้นรำหญิงชาย ซึ่งเดิมได้ตั้งชื่อไว้ว่าเฟรดและจินเกอร์ ที่ย่อมาจากชื่อจริงของนักเต้นรำชาวอเมริกันเฟรด แอสแตร์และจินเกอร์ โรเจอส์ แต่ชื่อนี้ปัจจุบันไม่นิยมใช้กันแล้ว จนกระทั่งเกห์รีต่อมาเคยกล่าวไว้ว่า "กลัวที่จะส่งศิลปที่ไร้ค่าจากแดนมะกันฮอลลีวูดสู่กรุงปราก"

จากรูปลักษณ์ภายนอกอันโดดเด่น ทำให้ธนาคารแห่งประเทศเช็ก ได้นำมาตราในเหรียญเงินมูลค่า 2,000 โครูนาเช็ก ซึ่งเป็นแบบสุดท้ายในชุดซีรีส์ "10 ศตวรรษแห่งสถาปัตยกรรม" (Ten Centuries of Architecture)

อ้างอิง
-------

1. ↑  Nationale-Nederlanden Building เก็บถาวร 2013-08-05 ที่ เวย์แบ็กแมชชีน Frank O. Gehry, The Architect's Studio. Digital catalog of the Henry Art Gallery at arcspace
2. ↑  "Dancing House in Prague – Ginger and Fred", last modified March 26, 2012
3. ↑  Interview with V. Milunić
4. ↑  "Ten centuries of architecture/'Present day – Dancing House in Prague'". Czech National Bank. คลังข้อมูลเก่าเก็บจากแหล่งเดิมเมื่อ 2019-03-25. สืบค้นเมื่อ 27 July 2012.
ในสมอง **อินเตอร์เวนทริคูลาร์ ฟอรามินา** หรือ **ฟอรามินา ออฟ มอนโร** (interventricular foramina หรือ foramina of Monro) เป็นช่องที่เชื่อมระหว่างคู่ของโพรงสมองข้างกับโพรงสมองที่สามในแนวกลางของสมอง เป็นช่องทางที่ให้น้ำหล่อสมองไขสันหลัง หรือซีเอสเอฟ (cerebrospinal fluid, CSF) ที่ผลิตในโพรงสมองข้างไปยังโพรงสมองที่สาม และส่งต่อไปยังระบบโพรงสมองส่วนอื่นๆ ที่เหลือ ช่องดังกล่าวยังมีคอรอยด์ เพล็กซัส (choroid plexus) ซึ่งเป็นโครงสร้างพิเศษในการผลิตซีเอสเอฟ ซึ่งเชื่อมระหว่างในโพรงสมองข้างและโพรงสมองที่สาม

กายวิภาคศาสตร์
--------------

ช่องดังกล่าวมีลักษณะเหมือนพระจันทร์เสี้ยว อยู่ในแนวกลางและด้านล่างของโพรงสมองข้าง ช่องแต่ละช่องล้อมรอบด้วยฟอร์นิกซ์ (fornix) และทาลามัส (thalamus)

ความเกี่ยวข้องทางคลินิค
-----------------------

การอักเสบ, เนื้องอก และสาเหตุอื่นๆ ที่ทำให้ช่องนี้อุดตันจะทำให้เกิดภาวะโพรงสมองคั่งน้ำภายใน (internal hydrocephalus)

ประวัติ
-------

ช่องดังกล่าวตั้งชื่อตามแพทย์ชาวสกอตแลนด์ชื่อ อเล็กซานเดอร์ มอนโร ที่สอง (Alexander Monro) ซึ่งเป็นคนแรกที่อธิบายโครงสร้างในงานพิมพ์ของเขาในปี ค.ศ. 1783 (พ.ศ. 2326) ชื่อว่า *Observations on the Structure and Functions of the Nervous System* ช่องนี้เคยได้รับการระบุแล้ว โดยนักกายวิภาคศาสตร์ในคริสต์ศตวรรษที่ 17ชื่อ Raymond Vieussens

ภาพอื่นๆ
--------

* Velum interpositumVelum interpositum
* ภาพตัดแบ่งซ้ายขวาของสมองภาพตัดแบ่งซ้ายขวาของสมอง

อ้างอิง
-------

* Kiernan, John A. (2005). *Barr's The Human Nervous System: An Anatomical Viewpoint*. Lippincott Williams & Wilkins. p. 220. ISBN 0-7817-5154-3. คลังข้อมูลเก่าเก็บจากแหล่งเดิมเมื่อ 2011-05-14. สืบค้นเมื่อ 2008-01-26.
* History of Neuroscience, from the University of Washington

แหล่งข้อมูลอื่น
---------------

* Who Named It
* Roche Lexicon - illustrated navigator, at Elsevier เก็บถาวร 2010-09-14 ที่ เวย์แบ็กแมชชีน
**คาร์ลอส ลูอิส โบนีฟาซิโอ ไคลเบอร์** (Carlos Luis Bonifacio Kleiber) เป็นวาทยกรชาวออสเตรีย-อเมริกัน ได้รับการยกย่องเป็นหนึ่งในกลุ่มวาทยกรผู้ยิ่งใหญ่ที่สุด

ประวัติ
-------

ไคลเบอร์เกิดเมื่อปี 1930 ที่กรุงเบอร์ลิน ประเทศเยอรมนี เดิมมีชื่อเกิดเป็นภาษาเยอรมันว่า **คาร์ล ลูทวิช โบนีฟาซิอุส ไคลเบอร์** (Karl Ludwig Bonifacius Kleiber) เขาเป็นบุตรของวาทยกรชาวออสเตรียนามว่าเอริช ไคลเบอร์ กับหญิงอเมริกันนามว่ารูธ กูริช จากรัฐไอโอวา ในปี 1935 ครอบครัวของเขาลำบากใจต่อการปกครองของระบอบนาซี จึงตัดสินใจอพยพไปยังบัวโนสไอเรส ประเทศอาร์เจนตินา เขาถูกเปลี่ยนชื่อตัวให้มีความเป็นสเปน

ไคลเบอร์ในวัยเด็กมีผู้ปกครองเป็นชาวอังกฤษ และเติบโตในโรงเรียนกินนอนในภาษาอังกฤษ ในช่วงนี้ เขาชอบร้องเพลง, ชอบเล่นเปียโนและทิมปานี อย่างไรก็ตาม แม้ว่าบิดาจะสังเกตเห็นพรสวรรค์ด้านดนตรีของเขา แต่บิดากลับไม่เห็นด้วยที่บุตรชายจะเอาดีทางด้านนี้<
ในตอนแรก คาร์ลอส ไคลเบอร์ เข้าศึกษาสาขาเคมีที่สถาบันเทคโนโลยีซือริช ประเทศสวิตเซอร์แลนด์ แต่แล้วก็เปลี่ยนมายังสายดนตรี เขาทำหน้าที่เป็นผู้ฝึกซ้อม (Répétiteur) ที่โรงละครเกรทเนอร์พลัทซ์ นครมิวนิก ประเทศเยอรมนีเมื่อปี 1952 และได้ขึ้นแสดงในฐานะวาทยกรครั้งแรกที่โรงละครในนครพ็อทซ์ดัมเมื่อปี 1954

อ้างอิง
-------

1. ↑  "Carlos Kleiber voted greatest conductor of all time". BBC Worldwide Press Releases. BBC Music. 17 March 2011. สืบค้นเมื่อ 8 March 2015.
2. ↑  Rockwell, John (20 July 2004). "Carlos Kleiber Is Dead at 74; Music's Perfectionist Recluse". *The New York Times*. p. B-9. สืบค้นเมื่อ 14 October 2007.
3. ↑  "Gifted, Eccentric Conductor Carlos Kleiber Dies at 74". *The Washington Post*.
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**อีราสโมแห่งนาร์นิ** หรือที่รู้จักกันดีว่า **กัตตาเมลาตา** (อังกฤษ: **Erasmo of Narni** หรือ **Gattamelata**) (ค.ศ. 1370 – 16 มกราคม ค.ศ. 1443) เป็นทหารรับจ้างหรือคอนดตติเอเรผู้มีชื่อเสียงที่สุดคนหนึ่งของอิตาลีของคริสต์ศตวรรษที่ 15 อีราสโมแห่งนาร์นิมีชื่อเล่นว่า "The Honeyed Cat" อีราสมัสเกิดที่นาร์นิและเป็นทหารรับจ้างแก่นครรัฐต่างๆ หลายนครตั้งแต่พระสันตะปาปาและเมืองฟลอเรนซ์ และในปี ค.ศ. 1434 ที่เวนิสในการต่อสู้กับตระกูลวิสคอนติแห่งมิลาน

โดนาเทลโลสร้างอนุสาวรีย์บนหลังม้าของอีราสโมแห่งนาร์นิที่ตั้งอยู่ที่จตุรัสกลางเมืองที่ปาดัวที่อีราสมัสกลายมาเป็นผู้เผด็จการที่นั่นในปี ค.ศ. 1437 

ที่บ้านเกิดที่นาร์นิมีป้ายจารึกว่า "Narnia me genuit Gattamelata fui" (ข้าเกิดที่นาร์นิ ข้าชื่อกัตตาเมลาตา)

อ้างอิง
-------

1. ↑  CATHOLIC ENCYCLOPEDIA: Donatello di Betto Bardi
2. ↑  From the guide of the Comune di Narni. เก็บถาวร 2006-12-06 ที่ เวย์แบ็กแมชชีน

ดูเพิ่ม
-------

* ทหารรับจ้างอิตาลี

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ อีราสโมแห่งนาร์นิ
**ตริส(ไตรฟีนิลฟอสฟีน)โรเดียมคาร์บอนิลไฮไดรด์** (อังกฤษ: Tris(triphenylphosphine)rhodium carbonyl hydride) เป็นสารประกอบออร์กาโนโรเดียมที่มีสูตร HRh(CO)(PPh3)3 (Ph = C6H5) หรือถูกต้องมากกว่า [Rh(CO)H(PPh3)3] เป็นสีเหลือง ,น้ำมันเบนซินละลายของแข็งที่ใช้ในอุตสาหกรรมการทำปฏิกิริยาไฮโดรฟอร์มิวเลชัน

การจัดเตรียม
------------

HRh(CO)(PPh3)3 ถูกจัดทำขึ้นเป็นครั้งแรกโดยการลดลงของ RhCl(CO)(PPh3)2 และไฮดราซีน ในการระงับเอทานอล:

RhCl(CO)[PPh3]2 + NaBH4 + PPh3 → RhH(CO)(PPh3)3 + NaCl + BH3
การสังเคราะห์ใกล้เคียงเกี่ยวข้องกับการเกิดปฏิกิริยาของสารตั้งต้นโรเดียมเช่นเดียวกันกับ sodium tetrahydroborate, หรือ triethylamine และ hydrogen ในเอทานอลในที่ที่มีส่วนเกิน triphenylphosphine นอกจากนี้ยังสามารถเตรียมได้จาก rhodium trichloride และ triphenylphosphine ในสื่อเบื้องต้นที่มีส่วนผสมของแอลกอฮอล์

อ้างอิง
-------

1. ↑  J. F. Hartwig; Organotransition metal chemistry - from bonding to catalysis. University Science Books. 2009. 753, 757-578. ISBN 978-1-891-38953-5.
2. ↑  N. Ahmad, J. J. Levison, S. D. Robinson, M. F. Uttley "Hydrido Phosphine Complexes of Rhodium(I)" Inorg. Syntheses 1990, volume 28, p. 81–83. doi:10.1002/9780470132593.ch19.